b'\n_START_ARTICLE_\nGalle\n_START_SECTION_\nEtimologija\n_START_PARAGRAPH_\nGalle je v starodavnih \xc4\x8dasih poznan kot Gimhathitha. Izraz verjetno izhaja iz klasi\xc4\x8dne singal\xc5\xa1\xc4\x8dine in pomeni \'pristani\xc5\xa1\xc4\x8de blizu reke Gin\'. Domnevajo, da je mesto dobilo ime Gaalla v doma\xc4\x8dem jeziku zaradi velikega \xc5\xa1tevila vozov, ki so jih vlekli voli in so zavili v obmo\xc4\x8dje po dolgih po\xc4\x8dasnih potovanjih iz oddaljenih delov otoka. Gaala v singal\xc5\xa1\xc4\x8dini pomeni kraj, kjer se govedo zdru\xc5\xbei; zato se je ime Galle (\xe0\xb7\x83\xe0\xb7\x92\xe0\xb6\x82\xe0\xb7\x84\xe0\xb6\xbd) razvilo iz Gaale.  Druga teorija je, da beseda Galle izhaja iz nizozemske besede \'Gallus\', kar pomeni petelin. Nizozemci so petelina uporabili kot simbol Galleja.\n_START_SECTION_\nZgodovina\n_START_PARAGRAPH_\nPo besedah Jamesa Emersona Tennenta je bil Galle starodavno pristani\xc5\xa1\xc4\x8de Tar\xc5\xa1i\xc5\xa1a, iz katerega je kralj Solomon prina\xc5\xa1al slonovino, pave in druge dragocenosti. Cimet je bil iz \xc5\xa0rilanke izvo\xc5\xbeen \xc5\xbee leta 1400 pr. n. \xc5\xa1t. in kot koren besede same v hebrej\xc5\xa1\xc4\x8dini, je bil lahko Galle glavno pretovorno pristani\xc5\xa1\xc4\x8de za za\xc4\x8dimbe. _NEWLINE_Galle je bilo pomembno pristani\xc5\xa1\xc4\x8de \xc5\xbee dolgo pred prihodom zahodnih vladarjev. Perzijci, Arabci, Grki, Rimljani, Malezijci, Indijci in Kitajci so poslovali skozi pristani\xc5\xa1\xc4\x8de Galle. Leta 1411 je bil v Galle postavljen trojezi\xc4\x8dni napis, kamnita plo\xc5\xa1\xc4\x8da z napisom v treh jezikih: kitajskem, tamilskem in perzijskem, v znak spomina na drugi obisk \xc5\xa0rilanke s strani kitajskega admirala \xc4\x8ceng Hea._NEWLINE_Moderna zgodovina Galleja se za\xc4\x8dne leta 1502, ko je majhna flota portugalskih ladij, pod poveljstvom Louren\xc3\xa7o de Almeida, na poti na Maldive, zgre\xc5\xa1ila smer v neurju. Zavedajo\xc4\x8d se, da je kralj prebival v Kotteju blizu Kolomba, je Louren\xc3\xa7o nadaljeval tja po kratkem postanku v Galleju._NEWLINE_Leta 1640 so bili Portugalci prisiljeni predati mesto Nizozemski vzhodnoindijski dru\xc5\xbebi. Nizozemci so zgradili dana\xc5\xa1njo utrdbo leta 1663. Oblikovali so trdno granitno obzidje in tri bastijone, znane kot "Sonce", "Luna" in "Zvezda"._NEWLINE_Ko so Britanci prevzeli dr\xc5\xbeavo od Nizozemcev leta 1796, so ohranili trdnjavo nespremenjeno in jo uporabili kot upravno sredi\xc5\xa1\xc4\x8de okro\xc5\xbeja.\n_START_SECTION_\nPodnebje\n_START_PARAGRAPH_\nGalle ima tropsko podnebje de\xc5\xbeevnega gozda. Mesto nima prave suhe sezone, \xc4\x8deprav je v januarju in februarju opazno bolj suho. Kot je obi\xc4\x8dajno v \xc5\xa1tevilnih mestih s tovrstnim podnebjem, temperature ka\xc5\xbeejo zelo majhno nihanje skozi vse leto, povpre\xc4\x8dne temperature pa so okoli 26 stopinj Celzija.\n_START_SECTION_\nDeli mesta\n_START_PARAGRAPH_\nGalle ima 15 sosesk:_NEWLINE_Trdnjava, Bazar, Thalapitiya, Magalle, Katugoda, Ethiligoda, Dangedara, Minuwangoda, Galwadugoda. Kaluwella, Dadalla, Kumbalwella, Madawalamulla, Hirmbura.\n_START_SECTION_\nDemografija\n_START_PARAGRAPH_\nJe veliko mesto po standardih \xc5\xa0rilanke in ima okoli 91.000 prebivalcev, od katerih je ve\xc4\x8dina Singalcev. Obstaja tudi velika manj\xc5\xa1ina \xc5\xa1rilankih Mavrov, zlasti na obmo\xc4\x8dju utrdbe, ki so zapu\xc5\xa1\xc4\x8dina arabskih trgovcev, ki so se naselili v starodavno pristani\xc5\xa1\xc4\x8de Galle. Ima tudi opazno \xc5\xa1tevilo tujcev, tako rezidentov kot lastnikov po\xc4\x8ditni\xc5\xa1kih domov.'